open-index/open-wikipedia-markdown huggingface dataset:
Писа

**Писа** или *Scardinius erythropthalmus*(Scardinius knezevici) е бентосно-пелашка слатководна риба која е нашироко распространета во Европа и средна Азија, околу басените на Северното, Балтичкото, Црното, Каспиското и Аралското Море. Таа е вештачки наметната во водите на Ирска, САД, Мароко, Мадагаскар, Тунис, Нов Зеланд, Канада и Шпанија.

По изглед е слична на *[[Црвеноперка|Rutilus rutilus]]*, но е многу пошарена – златна со перки во малина боја, а очите и се бледожолтеникави со црвена дамка, но во зависност во какво станиште живее, бојата може да варира. Таа од *Rutilus rutilus* се разликува и по устата која има истурена долна усна – се храни на површината, за разлика од рутилусот кој се храни во длабочините.

## Опис и распространетост
Писата припаѓа на семејството Cyprinidae. Телото на писата е високо и страничнпо сплескано. Карактеристично е што по телото има крупни лушпи, кои во основата имаат темна флека. Бојата на грбот е темнозелена до светлозелена, страните сребренасти со мала зеленкаста нијанса, а стомачниот дел е млечно бел. Грбната перка на писата е со релативно долга основа и започнува зад стомачната перка, а завршува пред почетокот на аналната перка. Бојата на перките е жолтеникаво бела со посветол или потемен прелив на сива боја. Има релативно мала глава. Устата на писата е свртена нагоре. Окото и е крупно преку кое има вертикална темна флека, некогаш појако, некогаш послабо изразена.

## Основни биолошки одлики
Писата полово созрева во третата и четвртата година од животот, при должина поголема од 12 см. Се мрести во пролет, претежно во април и мај. Количеството на икра доста варира и тоа од 90000 до 230000 зрна икра со пречник помеѓу 1 и 1,5 мм. Количеството и големината на икрата е во зависност од возраста и големината на единките. Во периодот на мрестење по главата и телото на машката популација се појавуваат епителни брадавичести израстоци. Икрата има дебел леплив слој које единките ја полагаат на подводната вегетација. Максимална должина која ја достигнува писата во Езерото изнесува околу 25 см. и тежина над 300-400 г. Поголеми примероци се доста ретки. Писата ги населува чистите води, богати со подводна вегетација и мека подлога. Најчесто се задржува меѓу подводните растенија на мала и средна длабочина. Живее во
големи и помали јата, главно движејќи се бавно, но многу е плашлива и при опасност брзо плива. Помладите единки во почетокот се хранат со зоопланктон, а подоцна преминуваат кон исхрана со животинска и растителна храна. Возрасните единки се хранат со подводна растителност, ларви од инсекти, нижи ракообразни па и со инсекти кои паѓаат во водата.

## Значење
Месото на писата од Охрискотое Езеро е вкусно иако има ситни коски. Овозможува посебно задоволство при ловењето.

## Надворешни врски

* Писа  - Служба за заштита на природата на Нов Зеланд 

Категорија:Краповидни
Категорија:Риби во Охридско Езеро
Категорија:Таксони опишани од Карл Линеј
Плашица

**Плашица** () — вид на речна риба од семејството на краповите (*Cyprinidae*). Охридската плашица е ендемичен вид за Охрид - Дрим - Скадар екосистемот.

## Опис и распространетост
Охридската плашица припаѓа на семејството *Cyprinidae*. Телото и е издолжено, странично сплеснато со релативно големо око. Телото
и е покриено со лушпи кои лесно отпаѓаат. Грбот и е темнозелен до темносин, а страните и стомакот и се сребрено бели со седефаст сјај. Устата е терминална и свртена нагоре. Грбната перка започнува зад крајот на градната перка, а завршува пред почетокот на аналната перка. Опашната перка е длабоко засечена. Градните перки се долги и речиси достигнуваат до стомачните. Телото на плашицата од горната страна е сивозелено, додека странично е сребренесто. Бојата на стомачната страна е млечнобела. По страните се протега темносива тенка линија.

## Основни биолошки одлики
Охридската плашица полово созрева во третата година од животот, на должина од 7- 8 см. Се мрести порционо во долг временски интервал, од мај до јули, во литоралот на езерото плитката крајбрежна зона. Во зависност од возраста и големината плодноста на охридската плашица варира и се движи помеѓу 3 000 – 10 500 јајца. Икрата има леплив слој со кој се прицврстува најчесто на растителна подлога. Ембрионалниот развој е краток и трае 4 - 5 дена.
Просечната големина која ја достигнува охридската плашица изнесува 12 - 15 см. Максималната големина е до 20 см и тежина од 50 грама. Овие примероци во езерото се доста ретки.

Младите рипчиња се задржуваат во заливите и се хранат со зоопланктон, додека на возрасните основна храна им е зоопланктонот. Исто така се храни и со инсекти што пагаат во водата, кукли од хирономиди и со други без‘рбетници, но и со растителна храна.

## Значење
Месото од охридската плашица е доста вкусно и барано на пазарот, за што има и економска вредност. Има голема економска вредност поради големите количини кои се среќаваат во Охридското Езеро.

## Поврзано
* Охридска плашица
* Дојранска плашица

## Наводи

## Надворешни врски
* ‘Рбетните животни на Русија: плашица  
* Плашицата на fischen.ru  

Категорија:Краповидни
Категорија:Риби во Охридско Езеро
Категорија:Таксони опишани од Карл Линеј
Црква „Св. Никола“ - Слатино

**Свети Никола** претставува црква во тетовското село Слатино. Сместена е во самиот центар на селото. Фреските и иконите кои се дело на сликарите Александар Настeски и Мирко Видоески. Поради константното намалување на Македонците во селото, а најмногу поради воениот конфликт во тетовско од 2001 година, црквата била често на удар на арнаутските банди. Во 2001 година црквата била опожарена и изгорена. Во 2007 година, од истата црква била украдена големата камбанарија.

## Поврзано
* Црква „Св. Мина“ - Слатино - денес останати само руини
* Св. Петка (извор)
* Слатино

## Наводи

## Надворешни врски
*Оштетувања на цркви и спомен обележја во село Слатина - извештај на Тетовското архијерејско намесништво

Категорија:Слатино (Тетовско)
С
Категорија:Градби оштетени за време на Воениот конфликт во Македонија
Црква „Св. Ѓорѓи“ - Шемшево

**Свети Ѓорѓи** — главна селска црква во селото Шемшево, Македонија.

Црквата се наоѓа во самото село, веднаш до селската џамија. Околу црквата се наоѓаат селските гробишта.

## Местоположба

Црквата се наоѓа во средишниот дел на селото Шемшево.

## Историја

Црквата била подигната во 1913 година на место каде некогаш постоела стара црквичка.

Во 2008 година црквата била мета на кражба.

## Галерија


Податотека:Црква „Св. Ѓорѓи“ - Шемшево 2.jpg|Поглед на црквата


## Поврзано
* Тетовско архијерејско намесништво
* Теаречка парохија
* Шемшево

## Наводи

## Надворешни врски

Категорија:Шемшево
Шемшево
Брезјанско Нивче

**Брезјанско Нивче** — археолошко наоѓалиште во селото Прељубиште, Тетовско. Наоѓалиштето е населба од доцноантичкото време. Се наоѓа западно од селото во приватна нива на жител на Прељубиште. По површината на наоѓалиштето се среќаваат фрагменти од керамички садови, тегули, имбрекси и градежен материјал.
## Поврзано

*Три Тумби
*Прељубиште

## Наводи
Црква „Св. Јован Богослов“ - Прељубиште

**Свети Јован Богослов** — главна селска црква во селото Прељубиште, Македонија.

Црквата се наоѓа на излезот од селото во насока на селото Туденце. Околу црквата се наоѓаат селските гробишта.

## Местоположба

Црквата се наоѓа во западниот дел на селото Прељубиште.

## Историја

Црквата била подигната во 1913 година на место каде претходно имало мала црква покриена со слама.

## Галерија


Податотека:Црква „Св. Јован Богослов“ - Прељубиште 10.jpg|Споредниот влез
Податотека:Црква „Св. Јован Богослов“ - Прељубиште 11.jpg|Апсидата
Податотека:Црква „Св. Јован Богослов“ - Прељубиште 6.jpg|Камбанаријата
Податотека:Црква „Св. Јован Богослов“ - Прељубиште 2.jpg|Базен за крштевки и дел од гробиштата
Податотека:Црква „Св. Јован Богослов“ - Прељубиште 3.jpg|Страничен поглед на црквата
Податотека:Црква „Св. Јован Богослов“ - Прељубиште 4.jpg|Предниот дел
Податотека:Црква „Св. Јован Богослов“ - Прељубиште 8.jpg|Помошниот објект
Податотека:Црква „Св. Јован Богослов“ - Прељубиште.jpg|Поглед на црквата со дел од гробиштата
Податотека:Црква „Св. Јован Богослов“ - Прељубиште 5.jpg|Главниот влез
Податотека:Црква „Св. Јован Богослов“ - Прељубиште 7.jpg|Објект во изградба


## Поврзано
* Тетовско архијерејско намесништво
* Теаречка парохија
* Прељубиште

## Наводи

## Надворешни врски

Категорија:Прељубиште
Прељубиште
Три Тумби

**Три Тумби** — населба од неолитското време. Се наоѓа во средишниот дел на селото Прељубиште, Тетовско. Наоѓалиштето е делумно оштетено со изградбата на станбените објекти и на локалната трафостаница. По површината се среќаваат фрагменти од керамички садови, куќен лепеж и камени и кремени орудија.

## Поврзано
*Брезјанско Нивче
*Прељубиште

## Наводи
Руски чај

мини|десно|150п|Руски чај
**Рускиот чај**  (поретко „турски чај“—тур. *Türk çayı*) е многу популарен во турското говорно подрачје и во другите балкански земји од некогашната Отоманско Царство. Чајот е важен дел од турската култура и нудењето чај или кафе се смета за знак на пријателство и гостопримство.

мини|лево|125п|Чајданлак
Во Македонија и Косово е познат како „руски чај“ (алб. *çaj i rusit*) поради начинот на приготвување (в. Самовар), додека „турски чај“ поточно се однесува на ризенскиот чај: црн чај произведен во Ризе, турска покраина на источниот брег на Црното Море. Во Турција рускиот чај има тенденција да биде попопуларен од турското кафе кај помладата генерација и во помала мера отколку во другите муслимански земји, чајот ги заменува и алкохолот и кафето како социјален напиток.

Рускиот чај се приготвува типично со помош на *чајданлак* (тур. *çaydanlık*)—чајник составен од две котлиња наредени еден врз друг—дизајниран особено за подготовка на чај. Вода се става да се вари во поголемото долно котле, а потоа дел од водата се користи за полнење на помалото горно котле и во него се додава неколку лажици рефус-чај. Останатата вода се користи за да се разредува чајот на поединечна основа, давајќи можност на избор меѓу силен (тур. *koyu*, „темен“) или слаб (тур. *açık*, „светол“) вкус. Чајот се служи со коцки шеќер и се пие од мали стаклени чашки (тур. *ince belli bardak*, „чашка со тенка половина“) кои чуваат топлина и ја покажуваат бојата.

Во Македонија, компанијата Витаминка продава „руски чај“ како дел од својата производна линија на чаеви.

## Поврзано
* Самовар
* Турско кафе

Категорија:Чај
Категорија:Чајна култура
Категорија:Турска кујна
Категорија:Македонска кујна
Категорија:Македонски пијалаци
Турски чај (појаснување)

**Турски чај** е поим којшто може да го има следново значење:
* Руски чај;
* Ризенски чај.
Специјални ефекти

десно|мини|Ефект со експлозија
**Специјални ефекти** се вештачки визуелни или механички ефекти, кои се среќаваат во филмовите или телевизиските шоуа.

## Историја
Најраните специјални ефекти биле направени со помош на специјални леќи од камера или со трикови како, на пример, со проектирање на заднина што се движи зад глумците. Поголема флексибилност се појавила со развојот на оптичкиот печатач, со кој се овозможило соединување на посебни делови од филм и замена на дел од сликата, а со ова се овозможило правење на ефекти како што е летање во воздухот. Специјални ефекти, исто така, се правеле механички на сцената со употреба на направи како што се жици, експлозив, кукли и со изработка на минијатурни модели за симулација на епски сцени како што се битките. Сè поголемата употреба на компјутерската анимација и компјутерски генерирани слики довело до создавање на неверојатно изработени и реалистички визуелни ефекти. Иако секое студио порано имало свои сопствени оддели за специјални ефекти, денес ефектите се прават во приватни компании како што е „Industrial Light & Magic“ на Џорџ Лукас, основан за изработка на револуционерните ефекти во *„Ѕвездени патеки“* (1977) и подоцнежните филмови.

## Наводи

Категорија:Специјални ефекти
Категорија:Анимациски техники
Категорија:Театарска уметност
Црква „Св. Спас“ - Матка

**Свети Спас** — православен христијански храм којшто се наоѓа во кањонот Матка, високо над левиот брег на реката Треска во непосредна близина на селото Горна Матка. Црквата се наоѓа на зарамнето планинско плато точно над браната и хидроцентралата Матка, во месноста Петров Камен под Марков Град, на 1 час пешачење од манастирот Успение на Пресвета Богородица и во непосредна близина под разрушената средновековна црква Света Недела. До црквата води и широк земјен пат од селото Горна Матка.

## Историја
По долги години на запуштеност и неактивност од неодамна во црквата повторно почнале да се одржуваат општонародни прослави на нејзиниот патронен празник Спасовден (Воведение Христово), на почетокот на летото, на кои присуствуваат стотици верници од Скопје и околните села Шишево, Сарај, Горна и Долна Матка. На 19 септември 2010 година, во пресрет на верскиот празник Рождество на Пресвета Богородица, меѓу народот познат како Мала Богородица, беа свечено поставени и осветени темелите за изградба на нова ѕидана камбанарија висока 9 метри.

## Архитектура
Црквата претставува мал еднокорабен храм. Нејзината изградба датира најверојатно од доцниот 14 век била изградена врз контурите на постар и многу поголем култен објект. Месното население со оваа црква го поврзува мошне силниот култ кон Свети Спас.

## Остатоци од други цркви
Во непосредна близина на црквата Свети Спас, непосредно јужно и југозападно во дворот на црквата стојат остатоците од темелите на 2 ранохристијански цркви Света Троица и Свети Ѓорѓија, кои се обележани со икони од овие светци. Свети Тројца или Св.Архангел Михаил е јужната градба. Tоа е црква од 12-13 век, времето на византиските владеења. На овој простор се наоѓаат расфрлани или вградени во црквите повеќе камени архитектонски делови кои, според своите одлики, потекнуваат од раноримскиот и доцноантичкиот период. Тие припаѓале на две култни градби: храм и базилика. Остатоците од црквата Света Троица (Св. Архангел Михаил) се позабележителни и во нив и во денешно време во олтарниот дел стојат крст, икони и кандило за свеќи, додека низ целата површина на храмот стојат повеќе од остатоци од столбови карактеристични за римското време.

## Галерија


Податотека:Црква „Св. Спас“ - Матка 7.jpg|Дворот на црквата
Податотека:Црква „Св. Спас“ - Матка.jpg|Поглед на црквата
Податотека:Црква „Св. Спас“ - Матка 2.jpg|Западната страна
Податотека:Црква „Св. Спас“ - Матка 3.jpg|Влезната врата
Податотека:Црква „Св. Спас“ - Матка 4.jpg|Апсидата
Податотека:Црква „Св. Спас“ - Матка 5.jpg|Камбанаријата
Податотека:Црква „Св. Спас“ - Матка 6.jpg|Трпезаријата
Податотека:Sveta Troica-Matka.jpg|Остатоците од црквата „Св. Троица“ во непосредна близина



## Наводи

## Надворешни врски

Матка
Категорија:Матка (село)
Грб на Токелау

мини|200п|десно|Грбот на Токелау
Територијалниот парламент на Токелау (Генералното фоно) го усвоило ликовното решение за **грбот на Токелау** во мај 2008 г.

Грбот (поточно, амблем) се состои од рибарска кутија („тулума“) со крст, кој го симболизира христијанството како значаен дел од секојдневниот живот во земјата. Под кутијата на ролна стојат зборовите *Tokelau mo te tua* („Токелау за Севишниот“).

## Историја и знаме

Пред 2008 г., во Токелу се користеле грбот и знамето на Нов Зеланд.

Новото знаме на Токелау било усвено на истата седница.

## Поврзано

* Знаме на Токелау

## Наводи

Токелау
Категорија:Токелау
Битка на Сутјеска

**Битка на Сутјеска** () или **операција „Шварц“** () — напад од страна на Оската, што имал за цел да ги уништи партизаните. По напорните борби во Битката на Неретва главнината на НОВЈ и Врховниот штаб со Тито се пробиле кон Црна Гора, каде во просторот помеѓу реките Пива, Тара и Сутјеска создадале нова слободна територија. На оваа територија борците требало да се одморат, а на ранетите и болните од тифус да им се овозможи лекување и негување. Меѓутоа, непријателите не ги оставиле партизаните да се одморат и да се средат за нови борби. Тие многу брзо и во најголема тајност подготвиле нова офанзива. Собрале одморени воени сили и почнале да ја опколуваат територијата на која се наоѓале главнината на НОВЈ и Врховниот штаб. Покрај германска донеле италијанска, усташка и нугарска војска, а исто така и четници на Дража Михајловиќ. Додека непријателската воена сила изнесувала околу 127.000 војници најсовремено вооружени со топови, тенкови и авиони, дотогаш НОВЈ на овој сектор имал околу 20.000 борци со околу 3.000 ранети и болни.

## Текот на битката

Окупаторите и домашните предавници, по големи подготовки, во мај 1943 година презеле нов напад против НОВЈ, познат како *Петтата непријателска офанзива*. Нивната пешадија и тенкови од сите страни го стегале обрачот, а топови и авиони постојано го бомбардираа опколениот простор. Ситуацијата во која се нашла опколената главнина на НОВЈ била толку критична што членовите на англиската воена мисија при Врховниот штаб предлагале партизаните да се предадат. Но, ниту на Врховниот штаб, ниту пак борците не мислеле да се предадат. Затоа Тито дал наредба непријателскиот обрач да се пробие во правец кон Источна Босна. Исцрпените партизански борци без доволно храна и муниција, но безгранично храбри, во почетокот на јуни тргнале во пробив на обрачот на понадмоќниот непријател. За време на пробивот најжестоки и решавачки борби се воделе при преминот на реката Сутјеска кај Тјентиште. Борците јуришале в бој - гради во гради и притоа покажувале невиден хероизам. Затоа и загубите на двете страни биле големи. Во текот на борбите од бомбите на авионите на Оската бил ранет и врховниот командант Тито. И покрај тоа што војската на Оската била помногубројна и понадмоќна, единицте на НОВЈ успеале да ја разбијат и да си пробијат пат. Во борбите при преминувањето на Сутјеска загинале многу борци, а меѓу нив бил и Сава Ковачевиќ, славен командант на Третата пролетерска дивизија. И покрај загубите НОВЈ ја издржа и оваа најтешка и најкрвава офанзива во ослободителната војна. Така, и овој план на Оската и домашните предавници да ја уништи главнината на НОВЈ и Врховниот штаб не успеал. Со победата во решителната битка на Сутејска југословенските партизани запишале уште една херојска страница во историјата на Народноослободителната војна.

## Наводи

Категорија:Седум антипартизански офанзиви
Категорија:Битки на Независна држава Хрватска
Категорија:Југославија во Втората светска војна
Категорија:Воени операции на Бугарија во Втората светска војна
Категорија:Воени операции на Германија во Втората светска војна
Категорија:Воени операции на Италија во Втората светска војна
Длабока Река

**Длабока Река** () — река во западна Македонија, лева притока на Рибничка Река, која пак е десна притока на Радика. Буковите шуми во нејзиното течение се прогласени за светско наследство на УНЕСКО. Извира под високите врвови на Кораб, образувајќи стрмна долина која претставува единственото место со алпска клима во Македонија.

На неа се наоѓа познатиот Корапски Водопад, највисокиот водопад во Македонија од 136 метри, кој се јавува под врвот Мал Кораб во пролетните месеци со топењето на снегот.

Реката тече покрај напуштеното село Жужње, па во клисурата под селата Нистрово и Бибање и потоа се влева во Рибничка Река.

## Светско наследство
На седницата на УНЕСКО во 2021 г. буковите шуми во долината на Длабока Река се прогласени за светско наследство поради нивната недопреност како дел од целината „Букови прашуми на Карпатите и други региони на Европа“. Предлагач на ова подрачје биле Министерството за животна средина и просторно планирање и Националниот парк Маврово.

## Галерија

File:Dolinata na Dlaboka Reka-MK.JPG|Поглед на долината на Длабока Река
File:Korabski-vodopad-i-Dlaboka Reka-MK.JPG|Поглед на Корапскиот Водопад и Длабока Река
File:Brzaci-na-Dlaboka-Reka-MK.JPG|Брзаци на Длабока Река
File:Мал Кораб и Малокорапска Стена со долината на Длабока Река.jpg|Поглед на Мал Кораб (лево) и Малокорапска Стена (десно) над долината на Длабока Река


## Наводи

Категорија:Реки во Македонија
Категорија:Кораб
Категорија:Светско наследство во Македонија
Петре Латиновски

**Петре Латиновски** (  во Радишани — ) — поранешен градоначалник на Општина Бутел во периодот од 2005 до 2017 година. На функцијата е избран на локалните избори во 2005 година.

## Животопис
Тој бил роден во село Радишани. Дипломирал на Природно математичкиот факултет при Универзитетот „Св. Кирил и Методиј“, отсек географија. Од 1978 до 1999 г. работи како професор во ДСУ за економија и биротехника „Арсени Јовков”. Од 1999 до 2003 година, тој бил директор на истоименото училиште. Во 2005 година, тој станал градоначалник на Општина Бутел и бил на функцијата сè до 2017 година. 

Петре Латиновски бил оженет, татко на две деца и дедо на четири внучиња.

## Наводи

## Надворешни врски
* Општина Бутел - Градоначалник
* Профил на Петре Латиновски 

Категорија:Градоначалници на Општина Бутел
Категорија:Политичари од ВМРО-ДПМНЕ
Корапски Водопад

**Корапскиот Водопад** (**Пројфелски Водопад**) — водопад во горниот тек на Длабока Река на планината Кораб. Се јавува во пролетните месеци од топењето на снегот на источната страна на врвот Мал Кораб. Во зависност сезоната и водостојот на изворот, водопадот варира во висина и интензитет.

Во различни извори, може да се најдат различни податоци за висината на водопадот, а бројките варираат меѓу 70 до 138 метри. Точната висина на водопадот може да зависи и од различните точки кои се земени при различни мерења. Горната точка на водопадот се наоѓа на надморска височина од околу 2.050 м,а а долната е на надморска висина од околу 1.950 м.

Водопадот се појавува со топењето на снегот на пролет. Најголем интензитет има кон крајот на мај и почеток на јуни, а понатаму во текот на летото, губи од својaта јачина. Крајот на летото и почетокот на есента, водата само се лизга по карпите, а во сушни години комплетно пресушува.

Најдобриот пристап до водопадот е преку долината на Длабока Река. Може да се пристапи од левата страна на реката преку селата Нистрово и Жужње, или од десната страна преку Бибање, покрај врвот Кабаш. Патекети се тесни и слабо обележани, а на неколку места треба да се преминува реката преку необезбедени премини.
## Галерија

File:Корабски водопад 1.3.jpg
File:Корабски водопад 1.jpg
File:Корабски водопад 1.2.jpg


## Наводи

Категорија:Водопади во Македонија
Водопад
Хофбург

**Палатата Хофбург** е палата сместена во Виена, Австрија, која била дом на најмоќните луѓе во историјата на Австрија, вклучувајќи ја и Хабсбуршката династија, владетели на големото Австроунгарско царство. Моментално служи како официјална резиденција на австрискиот претседател. Хофбург била палатата во која Хабсбурговците престојувале во текот на зимата, додека Шенбрун е палатата која ја претпочитале за престој во летото.

Областа на палатата Хофбург е документирана како седиште на владата од 1279 година, за време на владеењето на неколку царства и републики.

Дворецот Хофбург бил прошируван нив векови со цел денеска да е составен од: неколку резиденции, капела, музеи, империјална библиотека, национален театар, школо за јавање коњи, коњска штала, како и конгрес центарот на Хофбург.

Неколку архитекти работеле на проширавањето на палата, едни од најпознатите се италијанскиот архитект-инженер Филиберто Лучезе, Лодовико Бурначини и Мартино и Доменико Карлоне. Исто така на него работеле и барокните архитекти Лукас вон Хилденбрадт и Јосеф Емануел Фишер вон Ерлакх, Јохан Фишер вон Ерлакх и други.

Во зданието е сместен и огранок на познатиот Уметничкоисториски музеј.

## Наводи

## Надворешни врски

* Поглен на Google мапите  - вклучува и кратко видео.
* Мрежно место на Хофбург, Виена
* Мрежно место виенскиот Хофбуршки оркестар
* Информации и фотографии 
* Различни секции и музеи на Хофбург 
* Виртуелна тура низ дворецот 

Категорија:Музеи во Виена
Категорија:Замоци во Виена
Категорија:Историски музеи во Австрија
Корален гребен

thumb|300px|right|Цевкастите сунѓери привлекуваат различни риби.
**Коралните гребени** претставуваат топли, чисти и плитки океански станишта кои се богати со жив свет. Масивната структура на гребенот се образува од коралните полипи, ситни животни кои живеат во колонии. Кога коралните полипи изумираат, тие оставаат цврста каменеста разгранета структура составена од варовник.

Коралот е засолниште за многу животни во ова сложено станиште, вклучувајќи сунѓери, голожабрени полжави, риби (како црноврвна гребенска ајкула, риба-кловн, јагула, папагалска риба, риба-скорпија итн.), медузи, анемони, морски ѕвезди, ракови, желки, морски змии, полжави и други мекотели (октоподи, наутилуси и школки). Птиците се исхрануваат со животните од коралниот гребен.

Постојат два типа на корали: цврсти и меки корали. Цврстите корали имаат цврсти, варовникови скелети кои ја образуваат основата на коралните гребени. Меките корали не градат корални гребени.

## Распространување

Коралните гребени се развиваат во плитка, топла вода, најчесто близу копното и обично во тропските предели; коралите сакаат температури меѓу 21 до 30&nbsp;°C. Постојат корални гребени во водите далеку од источниот брег на Африка, потоа кај јужниот брег на Индија, во Црвеното Море, како и кај бреговите на североисточна и северозападна Австралија и кај Полинезија. Исто така постојат гребени кај брегот на Флорида во САД, потоа кај Карибите и Бразил.

Големиот Корален Гребен (близу брегот на Квинсленд, Австралија) е најголемиот корален гребен во светот. Долг е преку 2.000 километри.

## Типови на гребени

Постојат неколку типови на корални гребени:

* *Бреговите гребени* се формираат долж бреговата линија. Тие растат на континенталниот праг во плитка вода
* *Бариерните гребени* растат паралелно на бреговите линии, но подалеку, обично одвоени од копното со длабока лагуна. Се нарекуваат бариерни бидејќи образуваат бариера меѓу лагуната и морето, со што се забавува навигацијата.
* *Коралните [[атол]]и* се прстени од корали кои растат на врвот на стари, неактивни вулкани во океанот. Тие започнуваат како брегови гребени обиколувајќи вулкански остров; потоа, со тонењето на вулканот, гребенот продолжува да расте и на крај останува само тој.

## Закани

Многу корални гребени се во фаза на изумирање. Главните закани за коралните гребени се загадување на водата (од канализација и земјоделство), безгрижно собирање на корални примероци и седиментација (кога песок или друг материјал од градилиштата или рудниците ја заматува водата на гребенот и ги убива коралите, на кои им е потребна светлина за живот).


Категорија:Биоми
Категорија:Океанологија
Гребен
Категорија:Животински производи
Категорија:Крајбрежни и океански земјишни облици
Бегово Поле

мини|десно|300п|Поглед кон Бегово Поле од Солунска Глава
**Бегово Поле** — карстно поле на планинскиот масив Јакупица на северната страна од врвот Солунска Глава.

Полете се наоѓа на надморска висина од околу 2000 метри. Долго е околу 1,5&nbsp;км, a широко околу 500 до 1000&nbsp;м, со благ пад накај запад. Низ него тече мало поточе кое формира неколку езерца и локви, па потоа понира во најниската точка. На крајот на полето видлива е длабока јама која е полна со снег. Се верува дека водата која понира на Бегово поле, извира од другата страна на Солунска Глава, во изворите на Бабуна.

Од 2000 г. се вршени повеќе спелеолошки истражувања во карстниот регион околу Солиунска Глава. Се верува дека под врвот има огромни резервоари за вода, што се поистоветува со старото локално име за масивот „Мокра Планина“.

На Бегово поле летно време функционираат неколку бачила, и се користи како високо пасиште за овци и коњи. Од 2007 година, планинарското друштво КПС „Македон“ организира традиционална забава на Бегово Поле во претпоследниот викенд во јуни.

## Галерија


Податотека:Бегово Поле 01.jpg|Поглед на Бегово Поле од врвот Солунска Глава
Податотека:Бегово Поле 02.jpg|Поглед на Бегово Поле од југозапад
Податотека:Бегово Поле 03.jpg|Поглед на Бегово Поле од запад со врвот Кривул
Податотека:Бегово Поле 04.jpg|Поглед на Бегово Поле
Податотека:Бегово Поле со Солунска Глава.jpg|Снежна панорама на Бегово Поле со Солунска Глава во позадина.



## Поврзано
* Јакупица

## Наводи

Категорија:Јакупица
Категорија:Карстни полиња во Македонија
Категорија:Мокра
Шницла

thumb|240px|Виенска шницла.
**Шницла** или **[[Виена|Виенска]] шницла** (на германски: *Schnitzel* или *Wiener Schnitzel*) е традиционално австриско јадење кое се состои од котлет од телешко месо измешан во брашно и трошки од леб и пржен во путер. Јадењето е популарен дел од виенската и австриската кујна. Во Австрија, јадењето традиционално се служи со парче лимон, џем од боровинка или пак сос од брусница и во зависност од желбата на личноста се додава салата од компири (пире) или пак пржени компири. Иако традиционално виенската шницла се правела само од телешко месо, денес таа се прави и од свинско месо. Во Австрија, изразот *Wiener Schnitzel* (Виенер Шницел) е заштитен со закон и шницлата со тоа име мора да биде направена од телешко месо. Исто така, постојат и регионални верзии на шницлата, како Салцбургшката шницла која се служи со печурки, сланина, кромид и други зачини и состојки.

Постои дебата за тоа од каде потекнува шницлата. Некои тврдат дека таа за првпат била направена во Милано, северна Италија како *cotoletta alla milanese*, додека други велат дека се појавила во Виена, во 15 или 16 век. Исто така, постои и теза дека таа можеби била донесена во Австрија за време на Битката за Виена од 1683 година од полската или германската војска. Според друга хипотеза, таа за првпат била јавно претставена во 1857 година од фелдмаршалот Радецки, кој поголем дел од животот го поминал во Милано.

Различни варијанти на шницлата постојат денеска во светот. Во Македонија таа претставува тенко парче бифтек, посолено со сол и бибер, испржена во лебни коцки. Традиционално се служи со гарнир од пржен или варен компир и зелена салата.

## Шницлата во популарната култура
* „Виенска шницла“ (англиски: *Weinerschnitzel*) — песна на американската хардкор-панк група Дисендентс (*Descendents*).

## Наводи

## Надворешни врски

* 
* Инструкции за приготвување на јадењето. 

Категорија:Јадења
Категорија:Австриска кујна
Категорија:Германизми
Торта Захер

[thumb|220px|Тортата захер, сервирана во хотелот Захер, [Виена.]]

**Торта Захер** (на германски: *Sachertorte*) е чоколадна торта, која е направена според рецептот на Франц Захер во 1832 година за Клеменс Вензел вон Метерних во Виена, Австрија. Тоа е едно од најпознатите кулинарски специјалитети на Виена. Тортата Захер според оригиналниот рецепт се прави само во Виена и Салцбург, додека на другите места е доставувана. Единствено место каде што оригиналната Захер торта може да се најде надвор од Австрија е во продавницата Захер во Боцен, Италија.

## Наводи

## Надворешни врски

* Мрежно место на изворната Захер торта
* "Sachertorte" - Рецепт од Делија Смит (англиски)
* http://www.chocolatecakechurch.org/2008/06/13/is-sachertorte-the-ultimate-devotion/ 
* Единствената Захер продавница надвор од Австрија

Категорија:Јадења
Категорија:Австриска кујна
Категорија:Торти
Шарпланински чај

**Шарпланински чај**, **македонски чај** или само **планински чај** () — едногодишно растение кое расте на високите планини на Балканскиот Полуостров. Позната е во народната медицина по своите лековити својства.

## Потекло на поимот
Научното име доаѓа од грчкиот збор за *σιδηρίτις* (*сидеритис*) со значење „железен“, и изведенката од латинскиот назив за Шар Планина — *Scardus*.

## Животна средина

Расте на поголема надморска височина во суви предели, на песоклива почва, на карпи или карпести пукнатини. Цвета од јуни до август во зависност од регионот и надморската виснина.

Во различни региони виреат разни подвидови познати под повеќе имиња: **шарпланински чај**, **пирински чај**, **овчарски чај**, итн.

Најмногу го има на високите планински пасишта најчесто на висина над 1500 метри н.в. Може да се одгледува и во вештачки услови во алеи со песок, или масовно да се сади на планинските пасишта.

Постојат неколку слични видови од истиод род за кои не е јасно дали се посебни видови или подвидови.

Бидејќи билката расте во изолација во високите планинските предели, и многу често секој вид/подвид е ендемски за таа планинска верига. Кај нас е познато дека чајот што се бере на Галичица е малку различен на вкус и изглед од тој на Шара и Бистра. Исто така може да се најде на осторовите во Егејското Море, најмногу на Крит.

## Употреба

Планинскиот чај е високоценета билка во народната медицина. Се употребува како универзален лек против настинки, грип и за целокупно јакнење на имунолошкиот систем. Научните истражувања покажуваат дека е богат со антиоксиданси и може да се користи за превенција и борба против рак. Исто така докажано е дека делува против бактерии и воспаленија, а може да се користи и како алтернативен лек против остеопороза.

Растението со своите лековите својства било познато уште од античко време . Со популаризацијата на алтернативната медицина, станува сè попопуларно поради своите антиканцерогени својства. Во Грција е брендиран и заштитен како „грчки планински чај“ и се извезува на големо како билошки здрава храна и алтернативен лек.

Кај нас сè помалку може да се најде на планините. Дивите берачи го берат во големи количини, уште пред целосно да расцвета. Се продава исушен во снопчиња по пазарите, и сè повеќе се одгледува во вештачки услови.

## Наводи

## Надворешни врски

* Подигање на насад со планински чај – од идеја до реализација — Агротим 
* Планински чај (''Sideritis scardica'') — Општина Новаци 

Категорија:Железници (род)
Категорија:Лековити растенија
Категорија:Флора на Македонија
Мето Петровски

**Мето Петровски** — македонски снимател, филмски и телевизиски режисер, роден во 1935 година во с.Иванчишта, Кичевско. Завршил Филмска школа во Белград, на отсекот за филмски снимател, а специјализирал во Загреб.

Режирал повеќе од 60 документарни и кусометражни филмови и многу телевизиски емисии. Се вработил во Вардар Филм и како режисер дебитирал со докуменатарниот филм *„Селидби“*. Со документарниот филм *„Вирово“* учествувал на Филмскиот фестивал во Кан, Франција.

Добитник е на наградата *Златен медал* на фестивалот за краток филм во Белград, Србија и други награди и признанија.

Починал на  во Скопје.

## Наводи

Категорија:Македонски сниматели
Категорија:Македонски режисери
Категорија:Родени во 1935 година
Категорија:Иванчишта
Пегаз (митологија)

десно|мини|Белерофон со Пегаз
**Пегаз** во старогрчката митологија е крилест коњ. Скокнал од крвта на Медуза кога Персеј ѝ ја отсекол главата. Белерофон го заробил Пегаз и го јавал во многу свои походи, вклучувајќи ја битката со Химера, но кога се обидел да го јава крилестиот коњ кон небото бил отфрлен и убиен, а Пегаз останал на небото како соѕвездие. Летот на Пегаз често се смета за симбол на поетското вдахновение.

## Наводи

Категорија:Потомство на Посејдон
Категорија:Старогрчки митски суштества
Опсада на Виена (појаснување)

Терминот **Опсада на Виена** може да се однесува на:
* Опсада на Виена од 1683 година
* Опсада на Виена од 1529 година
Црква Свети Ѓорѓи (Лалибела)

**Црквата Свети Ѓорѓија** (амхарски: *Bete Giyorgis*? или *Бет Георгис*) е монолитен храм кој се наоѓа во Лалибела, Етиопија. Христијанскиот храм бил изграден во текот на 13 век. Овој храм бил изграден најдоцна од единаесетте цркви во областа, па честопати се нарекува и како Осмо светско чудо.. Неговите димензии се 25 x 25 x 30 метри. Црквата е посветена на Свети Ѓорѓија, покровител на Етиопија.

## Историја

Според етиопските преданија, оваа црква била изградена во времето кога кралот Гебре Мескел Лалибела од династија Загве, која на власт во земјата дошла во почетокот на 10 век. Во текот на неговото владеење, неговите соперници постојано се обидувале да ја заземат неговата власт, па се обидиле и да го отрујат. Самиот крал побарал помош од Етиопската православна црква. Тој слушнал гласини од страна на Свети Георги и Господ i Bog, кои говориле дела самиот крал бил задолжен да го изгради вториот Ерусалим, бидејќи вистинскиот се наоѓал во рацете на муслиманите. Според некои извори, самиот крал бил во Светата Земја, и бил инспириран од тоа што го видел. Сепак, при изградба на комплексот од цркви, тој во никој случај не се обидел да наметне некоја копија од блискоисточните храмови.

Првите жители од Европа кои го посетиле комплексот биле Португалците во текот на 16 век. Се вели дека кога португалскиот капетан кога ги известил властите на Португалија за убавината на храмот, тие едноставно не можеле да поверуваат дека е можно да постоат такви градби во Африка.

## Опис

Црвата се наоѓа на определена далечина од останатите цркви во целиот комплекс. Таа се наоѓа во длабок ров, чија основа наликува на крст. Нејините невообичаени прозорци наликуваат на оние од катедралата во Аксум. Во нејзината внатрешност се наоѓа стенопис од Свети Ѓорги, како убива змеј. Сите цркви се меѓусебно поврзани со подземно тунели.

## Црквата денес

Денеска оваа црква припаѓа на Етиопската православна црква. Објектот е вклучен во списокот на светско наследство на УНЕСКО . Комплексот денеска е еден од најголемите туристички атракции во земјата.

## Наводи

## Надворешни врски

* Фотографии од целиот комплекс на цркви
* Фотографии од градот и црквата 

Категорија:Цркви од 13 век
Категорија:Цркви во Етиопија
Категорија:Цркви на Етиопската православна црква
л
ФК Охрид Лоте

**ФК Охрид Лоте** е распаднат фудбалски клуб од Охрид.

## Историја
 
Клубот е формиран во 2009 година и има настапувано во Македонската Втора Лига. Клубот е наследник на Борец Вапила. Првобитното име на клубот било Борец Вапила, но во зимската пауза во рамките на Македонската Трета Лига, го промениле во сегашново име.

Во првата сезона од постоењето на Охрид Лоте, во Македонската Трета Лига - Југозападен Регион завршиле како првопласирани и директно, без бараж, влегле во 2 МФЛ. 
Клубот се распадна во 2012 година.
Клубот играл на градскиот стадион „Билјанини извори“ , со капацитет од 3000 места.

Охрид Лоте е победник во општинскиот фудбалски куп 2010 со двата гола на Николче Стојковски. Тие во финалето го совладаа бранителот на трофејот Охрид 2004 со чисти 2-0. 
Во македонскиот куп во 1/16 финалето загубија од Брегалница Штип на гостински терен со резултат 3-1.
Прекарот на Охрид Лоте е " градежниците "
## Тим
Тимот на Охрид Лоте во натпреварувачката сезона 2010/2011:

**• Голмани:**
:Слаѓан Кралевски ;
:Марјан Цветковски ;

**• Одбрана:**
:Игор Војдиноски ;
:Горан Стојаноски ;
:Николче Стисниовски ;
:Златко Чашитовски ;
:Митко Стојаноски ;
:Целе Иваноски ;
:Танас Калајџиески ;
:Филип Трајковски ;
:Исаку Бесат ;
:Живко Трпески ;

**• Среден ред**:
:Димче Волчески ;
:Христијан Димоски ;
:Ѓуро Мурџоски ;
:Бруно Пресилски;
:Џокица Арсовски ;
:Љубен Далчев ;

**• Напад:**
:Ѓурица Ристовски ;
:Николче Стојковски ;
:Боге Бимбилоски ;
:Александар Толески (кап.) ;
:Игор Момироски ;

* **Шеф на стручен штаб**:
» Димитри Трифуноски - Србо

* **Тренер на голмани**:
» Благоја Буџакоски - Буџак

* **Претседател на клубот**:
» Климе Лотески - Лоте

## Сезона 2010/2011

## Надворешни врски
*Охрид лоте на Soccerway
*Информации за клубот на Macedonian Football 

Категорија:Спортски клубови од Охрид
Категорија:Појавено во 2009 година во Македонија
Категорија:Престаноци во 2012 година во Македонија
Охрид Лте
Масакр кај Ми Лај

**Масакрот кај Ми Лај** (16 март 1968) е масовно убиство на повеќе невооружени селани од страна на американските војници во селцето Ми Лај, за време на Виетнамската војна. 

Една група американски војници во мисија, во потрага по виетконговци, влегла во селцето, па иако таму не нашле вооружени виетконговци, ги убиле сите постари мажи, жени и деца што ги затекле во селото; само мал број селани преживеале. Инцидентот на почетокот бил прикриван од армиски офицер со висок чин, но подоцна излегол во јавноста од страна на поранешните војници. На претстојното воено судење, водачот на водот, поручникот Вилијам Кали бил обвинет за наредба за убивање со умисла и бил осуден на доживотен затвор; но претседателот Ричард Никсон интервенирал во негово име, па по три години бил ослободен. Масакрот и другите ѕверства откриени за време на судењето ја поделиле американската јавност и придонеле за зголемување на разочараноста од војната.

лево|мини|Виетнамски жени и деца пред да бидат убиени

## Наводи

Категорија:Виетнамска војна
Категорија:Масакри во Виетнам
Категорија:Масакри врз Виетнамци
Категорија:Масакри сторени од САД
Категорија:Масакри во 1968
Окрузи на Виена

десно|300п

Главниот град на Австрија, **[[Виена]]** официјално е поделен на 23 окрузи (гер: *Bezirke*). Според некое непишано правило, граѓаните на Виена нивнит окрузи најчесто ги нарекуваат според бројот, а ретко според нивното име. На пример *17 Bezirk*, (мак: 17 округ), или пак *Der Siebzehnte* (седумнаесетти). Броевите на окрузите се наоѓаат на секој знач со име на улица, пред името на улицата на пр. *17; Pezzlgasse*.
Ландштрасе

**Ландштрасе** (германски: Landstraße) е третиот округ во Виена.

Категорија:Окрузи во Виена
Роберт Лукетиќ

алт=Роберт Лукетиќ|мини|Роберт Лукетиќ
**Роберт Лукетиќ** (англиски: *Robert Luketic*; 1 ноември 1973) — австралиски филмски режисер, филмски продуцент и текстописец. На светската филмска сцена е забележан по филмските хитови Свекрва-чудовиште, Законски русокоса, 21 и Убијци.

## Животопис

Лукетиќ е роден во Сиднеј, Австралија од татко Хрват и мајка Италијанка. Роберт Лукетиќ има помлада сестра, Мери Лукетиќ.

## Наводи

## Надворешни врски
* 
* Официјално мрежно место

Категорија:Живи луѓе
Категорија:Австралиски режисери
Категорија:Австралиски продуценти
ФК Стерлинг Албион

алт=Стирлинг Албион слават на Глебе Парк, Бречин, откако ја освојува титулата во СФЛ за сезоната 2009/10|мини|Стирлинг Албион слават на Глебе Парк, Бречин, откако ја освојува титулата во СФЛ  за сезоната 2009/10
**ФК Стерлинг Албион** () — шкотски фудбалски клуб кој моментно се натпреварува во Шкотската премиер лига. Клубот игра на стадионот  „Фортбенк“ во градот Стерлинг кој има капацитет од 3.808 седишта. Популарно ги нарекуваат „Биноси“ и играат во целосна црвена опрема. Тоа е нов млад клуб кои полека се пробива во шкотскиот фудбал.

## Надворешни врски
* 

Категорија:Фудбалски клубови од Шкотска
Категорија:Стерлинг
Црква „Св. Злата Мегленска“ - Сарај

**Света Злата Мегленска**  претставува црква во скопското село Сарај. Црквата почнала да се гради во 1996 година, но поради финансиски проблеми изградбата траела 15 години. Во 2007 година во црковниот двор била извршена тешка кражба на градежен материјал.
Кон крајот на ноември 2017 година било украдено црковното ѕвоно тешко околу 160 килиграми.

## Поврзано
*Сарај
## Наводи

Категорија:Сарај
Машизмо

**Машизмо** е претерана гордост во машкоста, сфатена како моќ, често поврзана со минимално чувство на одговорност и игнорирање на последиците. Во машизмот има прекумерно вреднување на одликите културно поврзани со машкоста и оцрнувањето на одликите поврзани со женскиот род. Со векови тоа е силно струење на латиноамериканската политика и општество. Каудилос (воени диктатори), значајни во историјата на Латинска Америка, го окарактеризираат машизмот со нивниот смел и апсолутистички приод кон владата и нивната подготвеност да применат насилство за постигнување на своите цели.

## Наводи

Категорија:Пол
Категорија:Човечко поведение
Категорија:Маж
Маченик

**Маченик** или **страстотерпец** — лице што доброволно страда до смрт не сакајќи да се откаже од својата вера. Подготвеноста за мачеништво бил колективен идеал во стариот јудаизмот, особено во ерата на макабите и неговата важност продолжува во модерните времиња. Римскиот католицизам го смета страдањето на мачениците како тест за нивната вера. Многу светци од раната црква поднесувале мачеништво за време на прогонствата од римските цареви. Мачениците не треба да прават чуда за да бидат канонизирани. Во исламот се мисли дека мачениците опфаќаат две групи на верност:оние убиени во светата војна и оние убиени неправедно. Во будзмот, бодисатвата се смета како маченик бидејќи доброволно го одложува просветувањето за да им го олесни страдањето на други. 

## Наводи

Категорија:Маченици
Категорија:Христијанска филозофија
Категорија:Јудаистичка филозофија
Категорија:Исламска филозофија
Категорија:Христијански поими
Договор Мејфлауер

мини|десно|Бредфордската транскрипција на договорот
**Договорот Мејфлауер** (1620) е документ потпишан од 41 патник од Mејфлауер пред да дојде на копно во Плимут (Масачусетс). Се однесувал на тоа дека некои членови можат да заминат за да образуваат свои сопствени колонии. Вилијам Бредфорд и други го концепирале Договорот за да ја поврзат групата во политичко тело и за да се заложат членовите да живеат според какви било закони кои биле воспоставени. Документот адаптирал црква договорена со граѓанската ситуација и бил основа на колонијално владеење.

Патниците биле:
1. Џон Карвер
2. Вилијам Бредфорд
3. Едвард Винслоу
4. Вилијам Брустер
5. Исаак Алертон
6. Мајлс Стендиш
7. Џон Алден
8. Семјуел Фулер
9. Кристофер Мартин
10. Вилијам Мулинс
11. Вилијам Вајт
12. Ричард Варен
13. Џон Хауленд
14. Стефен Хопкинс
15. Едвард Тили
16. Џон Тили
17. Франсис Кук
18. Томас Роџерс
19. Томас Тинкер
20. Џон Риџдејл
21. Едвард Фулер
22. Џон Тарнер
23. Франсис Итон]
24. Џејмс Чилтон
25. Џон Кракстон
26. Џон Билингтон
27. Џоусес Флечер
28. Џон Гудман
29. Дигери Приест
30. Томас Вилијамс
31. Џилберт Винслоу
32. Едмунд Маргесон
33. Питер Браун
34. Ричард Битериџ
35. Џорџ Соул
36. Ричард Кларк
37. Ричард Гардинер
38. Џон Алертон
39. Томас Инглиш
40. Едвард Дотен
41. Едвард Лејстер

## Наводи
Мемоари

мини|150px|десно|Цезарови мемоари за Галската војна, издание од 15 столетие (околу 1469)
**Мемоар** (од Француски: mémoire од Латински: memoria, што значи меморија или **реминисценција**) — повест или запис составен според сопствени забележувања и искуство. Тесно поврзан со автобиографијата, мемоарот од неа се разликува, пред сè, според поголемиот акцент на надворешните настани. За разлика од пистаелите на автобиографии кои, првенствено, се занимаваат со себе како тема, писателите на мемоари обично учествувале или внимателно ги следеле историските настани, и нивна главна цел е опишување или толкување на тие настани.

## Наводи

 
Категорија:Книжевноста по жанр
Маргаретен

**Маргаретен** (на германски: *Margareten*) e петтиот округ на главниот град на Австрија, Виена. Округот се наоѓа во внатрешната страна на виенскиот појас. Од 1861 година, округот е одвоен од Виден, прогласен и уреден како самостоен округ. Претставува густо населено подрачје со многу малку зелени површини. Маргарет е разгледуван како работен округ и располага со многубројни објекти кои му припаѓаат на градот. Процентот на население со странско државјанство, според податоците од 2001 година во Маргарет изнесува 23,2%, што за 6% поголемо од просекот во цела Виена. Притоа, 7% од населението имало српско и црногорско државјанство, додека 4,4% биле турски државјани. Следуваат Бошњаците со 2,3%, како и Хрватите и Германците со процент од 1 до 1,5. Вкупно, 32% од населението на округот е родено во друга земја. Само 64,4% од населението го има германскиот јазик за мајчин, потоа 13% зборуваат српско-хрватски, 7,6% турски, 1,1% унгарски.

## Наводи

## Поврзано

* Виена
* Окрузи на Виена

Категорија:Окрузи во Виена
Маријахилф

**Маријахилф** (на германски: *Mariahilf*) e шестиот округ на главниот град на Австрија, Виена.

## Поврзано

*Виена
*Окрузи на Виена

Категорија:Окрузи во Виена
Нојбау

**Нојбау** (на германски: *Neubau*) е седмиот округ на Виена, главниот град на Република Австрија.

## Поврзано

*Виена
*Окрузи на Виена

Категорија:Окрузи во Виена
Јозефштат

**Јозефштат** (германски: *Josefstadt*) е осмиот округ на главниот град на Република Австрија, Виена. Тој исто така е и површински најмалиот округ, сместен помеѓу првиот округ на исток и виенскиот појас на запад.

## Поврзано

*Виена
*Окрузи на Виена

Категорија:Окрузи во Виена
Алзергрунд

**Алзергрунд** (на германски: *Alsergrund*) е деветтиот округ на Виена, главниот град на Австрија.

## Личности
* Франц Шуберт (1797 - 1828) — класицистички и раноромантистички композитор

## Поврзано
* Виена
* Окрузи на Виена

Категорија:Окрузи во Виена
Фаворитен

**Фаворитен** () е десеттиот округ на Виена, австрискиот главен град.

## Поврзано

*Виена
*Окрузи на Виена

Категорија:Окрузи во Виена